Luister: Agterblad-manne praat krieketdingeFoto: Verskaf. Die Proteas se toetsreeksoorwinning teen die intimiderende Indiese span bring die Agterblad-groep in ’n gesellige bui byeen. Die manne kom ooreen oor wat die bepalende faktor in die Proteas se wenresep was, sowel as die impak van Dean Elgar se kapteinskap. Dan word ondersoek ingestel wie die spelers is wat moontlik hul plekke kwyt kan wees en wie die manne in die plaaslike reeks is wat wag om hul internasionale kans met albei hande aan te gryp. Tyd word ook geneem om debat te voer (en te lag) oor die Engelse span se power vertoning in Australië en watter invloed dié twee reekse op die uitslag van die wêreldtoetskampioenskap het. ’n Episode propvol analise oor ’n opwindende somer van krieket!